
Har du lyst å ta ferdighetsmerke i SØLV ?

Vi har laget et opplegg hvor du kan få testet orienteringsferdighetene dine. 

Anbefalt minstealder for å ta sølvmerket er det året du fyller 10 år.( Du skal ha tatt bronsemerket først )

Ferdighetsprøven til sølvmerket vil foregå MANDAG 19 .SEPTEMBER VED A-brua , FRAMMØTE  kl 1800  Denne kvelden løper du gjennom en løye alene og etterpå vil få  spørsmål om karttegn, retninger, avstand og postbeskrivelse
( se øveark under).  Dette er ingen konkurranse, kun en trening/ øvelse der du får testet dine o-ferdigheter. 

Kravet til sølvmerket er:

· Kunne svare på endel spørsmål omtrent som listet opp nedenunder 
· Gjennomføre en o-løype alene som går litt utenom stier samme kveld  

· Fullføre alene tre (3) ordentlige o-løp i nybegynnerklassen eller vanskeligere i løpet av sesongen ( løp utenom vår interne klubbkarusell)

ØVEARK

Her har du hva du blir spurt om for å klare sølvmerket og dette kan

du trene på !!

KARTTEGN

· Du skal nevne minst 5 svarte, minst 4 brune, og minst 4 blå karttegn og kunne forklare hvordan de ser ut i terrenget.

· Du skal forklare hva gult på kartet betyr og komme med et par eksempler på gule karttegn. Du skal  kunne forklare hvordan disse ser ut i skogen. 

· Du skal vite hva grønt på kartet betyr. Du skal kunne forklare hvordan dette ser ut i skogen.

· Fra en standplass får du se 5-6 postskjermer som er plassert på detaljer i terrenget ( for eksempel myr, stein , høydepunkt og stikryss) . Du skal fortelle hvilken detalj / karttegn hver av postene henger på . 

 RETNINGER

· På en av postene skal du vise hvor nord, sør, øst og vest er på kartet.
· Den voksne tar fram et kompass, og du skal svare på hvilken retning den røde pila i kompasset peker mot.

· Du skal ved å se på kompasset peke ut retning sør, nord, øst og vest.

· Du skal vise hvordan du orienterer et kart (altså at du ved hjelp av kompassets nordpil holde kartet mot nord.)

· Du får se noen postskjermer i terrenget . Fra der du står skal du fortelle hvilken retning postene ligger (nord , sør, øst eller vest ).

· Du skal ved å orientere kartet vise hvilken retning det er fra den posten du står til neste post du skal til.  
AVSTAND

Du skal bruke kartet ditt med den inntegnede løypa og fortelle ca. hvor langt det er mellom noen av postene. Du får oppgitt målestokk på kartet ( for eksempel 1:10000. 1 cm på kartet = 100 meter i terrenget )

Eksempel:

· Hvis du går fra post 1 til post 2 på dette kartet går du 100 meter i skogen. Omtrent hvor langt er det mellom post 2 og post 3 ? Post 4 og post 5 ?

· Så skal du gjette på avstander ute i skogen. Det henger plakater på noen trær, og du får alternativer: Eks. “tror du det er 30, 50 eller 80 meter til den hvite plakaten der borte?

HØYDEKURVER

· Du skal vite hva høydekurver er.

· Du skal ved å se på kartet fortelle hvor mye stigning det er fra et punkt til et annet når det er 5 meter ekvidistanse (altså 5 meter mellom hver høydekurve)

· Ved å se på et kart skal du fortelle hvor det går oppover eller nedover på kartet. 

· Du skal kunne peke på et bratt sted på kartet, og et sted det er flatt.

· Du skal vise søkk på kartet og forklare hvordan det ser ut i terrenget.

POSTBESKRIVELSE

Du får se en postbeskrivelse med IOF-symboler og får noen spørsmål om hva forskjellige “ting” betyr.

Slik ser den ut:

Forklaring til postbeskrivelsen:

	Post nr. 1
	Kode 55
	 Stup

	Post nr. 2
	Kode 66
	 Kolle

	Post nr. 3
	Kode 77
	 Steingjerde, enden

	Post nr. 4
	Kode 81
	 Stein

	Post nr. 5
	Kode 33
	 Søkk

	Post nr. 6
	Kode 91
	 Myr

	Post nr. 7
	Kode 88
	 Grop


DETTE KLARER DU MED LITT INNSATS OG SØLVMERKET BLIR DITT !

Ferdighetstesten til sølvmerket er fin trening for kartferdigheter uansett om du tar merket eller ikke. Vi vil gjennomføre prøve til bronse og sølvmerket neste år også i tillegg til gullmerket.  

Spør oss på i høst hvis du lurer på noe angående testen. 

Vi deler ut ferdighetsmerket på felles avslutning på stabburet hos Kari Hovin ( Ved Hovin kirke) med nattorientering i parken, mandag 26.september. Info om denne kvelden kommer.
_1047753824

